Justiitsministeerium

03.09.2024 nr 1.3-1

Täname teid küsimast Eesti Kiirabi Liidu (EKL) seisukohta.

Seaduse väljatöötamiskavatsusest nähtub, et mitmed plaanitavad otsused puudutavad tervishoiusüsteemi laiemalt.

EKL juhib tähelepanu järgmistele punktidele:

*P 4.3.1* ***Terviseseisundi kirjeldamise õiguse andmine kõigile tervishoiutöötajatele***

*Lisaks arstidele plaanitakse võimaldada tervishoiuteenuse osutajatel kaasata terviseseisundi kirjeldamisse ka õendustöötajad, ämmaemandad jt tervishoiualase väljaõppega töötajad.*

EKL on nõus, et terviseseisundi kirjeldamise isikute hulka võiks teatud tingimustel laiendada. Isikute hulga laiendamine eeldab tervishoiusüsteemis täiendavate koolituste läbiviimist. Koolitused on tasuline teenus ning selle rahastuse võimalikkuse peab kooskõlastama Tervisekassaga. Ilma vajaliku koolituseta ei ole võimalik teenuse korrektne ja juriidiliselt pidav osutamine.

Juhime tähelepanu, et tervishoiutöötaja on väga täpselt reglementeeritud ning termin tervishoiualase väljaõppega töötaja ei ole kasutatav.

P4.3.4 ***Terviseseisundi kirjeldamise asukoha piirangu eemaldamine***

*Lahenduseks oleks terviseseisundi kirjeldamise asukoha piirangu eemaldamine.*

EKL ei nõustu pakutud lahendusega.

Kahjuks ei nähtu seaduse väljatöötamiskavatsusest, et kus ja kuidas tulevikus terviseseisundi kirjeldamine toimuma hakkaks?

EKL jääb seisukohale, et tervisesisundi kirjeldamine peab toimuma Tervishoiuteenuse osutaja juures. See tagab vajalikud tingimused (valgus, temperatuur, ilmastikukindlus jne) hindamise läbiviimiseks ja protokollimiseks.

Lähtuvalt eelnevast jääb EKL seisukohale, et tervisesisundi kirjeldamine jääb ka tulevikus toimuma Tervishoiuteenuse osutaja juures.

P4.5.2 ***Sotsiaalne mõju***

***Sihtrühm I: tervishoiuteenuse osutaja***

EKL ei nõustu väljatoodud väidetega.

EKL juhib tähelepanu, et koormus tervishoiusüsteemile ei muutu ainult tingimusel, kui terviseseisundi kirjeldamine jätkub täna väljakujunenud põhimõtete järgi. Muul juhul liigub teenus tervishoiusüsteemis laialt spektrilt kitsamale. Näitena, kui väljatöötamiskavatsuse loojad näevad terviseseisundi kirjeldamise läbiviijana kiirabi, siis see tähendaks kiirabi koormuse prognoosimatut tõusu, mille tagajärjed võivad olla abivajajale letaalsed, kuna kiirabi saadavus teeninduspiirkonnas väheneb olulisel määral.

Lugupidamisega

Taavet Reimers

Eesti Kiirabi Liit

Juhatuse esimees